Uyu ndi ane a hanedza zwi itwaho nga mutambidendele. Kha iyi ḓirama ndi De Wit. Vha lingedza ha Vho Siani. "Ndi ha Siani fhano!" "Tsho ndi muzwala, afho ha vhafunzi vho yafhi" "Vho bva vha ri vha ya Phithasibege vha ḓo vhuya vhukati ha vhege." "Ee , ndi zwiṅwe hezwi!" "No vha laedza" Ndi vhala vah tshi vhudzisa. "Hai vho vha vho ri vha ḓo ḓa!" Vha vhea founi vha ya kha munna ngei he a vha a tshi khou ṱalela TV hone. "Hu pfi vhafunzi na vhomme a vhaho!" 'E, zwo ḓa hani zwino Izwo ni tou sevhedza ra ḽa," Vho Muraga vha ita na u sedza musadzi. "Hone, henefha khezwi nṋe ndi tshi tou nga zwimungu" "Nga mini" "Nga anea mafhungo a ṋama ya khuhu." Vho Muraga a vho ngo tsha fhindula vho mbo ḓi ya ṱafulani u lindela zwiḽiwa. "Vha tshi vhuya ndi ḓo ya nda pfesesa uri vho tou zwi itisa hani!" "Mme a Lisani vhathu vhahulwane a vha tou pfi pfalwo, hu ḓo nga ni khou vha sengisa," ndi Vho Muraga vha tshi khou kukuna shambo ḽa mutsinga ḽine maṋo a vho a balelwa u ṱhukhula ṋama khaḽo vha fhedza nga u tou ḽi swiswina na u muṋa sa ḽegere ḽa thanda?